ORDENANZA REGULADORA DO PREZO PÚBLICO POLA ASISTENCIA E ESTANCIAEN GARDERÍAS INFANTÍS
ADMINISTRACIÓN LOCAL — Municipal — Guarda, A (Ordenanzas e Regulamentos, 19/06/2015)

O Pleno do Concello, en sesión celebrada o día 27 de marzo de 2015, acordou a aprobación da modificación do Anexo da Ordenanza reguladora do prezo público da gardería municipal. Procédese a publicación do texto íntegro do Anexo da Ordenanza, de conformidade co artigo 70.2 da Lei 7/1985, de 2 de Abril, reguladoras das bases do réxime local. Ó abeiro do establecido nos artigos 117, 41 e 48 e da Lei 39/1988, do 28 de decembro, reguladora das Facendas Locais, e no exercicio da potestade regulamentaria recoñecida ó Concello, na súa calidade de Administración Pública de carácter territorial, polos artigos 4, 49 e concordantes da Lei 7/1985, do 2 de abril, reguladora das Bases de Réxime Local, establécese o prezo público pola asistencia e estancia en garderías infantís, que se rexerá polo disposto nesta Ordenanza. Estarán obrigados ó pagamento deste prezo público as persoas físicas ou xurídicas e as entidades ás que se refIre o artigo 33 da Lei Xeral Tributaria que soliciten ou resulten beneficiadas ou afectadas polos servicios ou actividades que se detallan nas tarifas desta Ordenanza. A obriga de pagar nace dende o momento en que se inicie a prestación do servicio, sen prexuízo da posibilidade de esixi-lo depósito previo do seu importe total ou parcial. O pagamento realizarase no momento de solicita-la prestación do servicio, reservándose o Concello a posibilidade de esixi-lo seu importe en réxime de autoliquidación.1.—O importe do prezo público será o fixado nas tarifas que se recollen no anexo desta Ordenanza.2.—Os prezos do anexo 1 (Gardería) dependerán da renda per cápita mensual entendéndose por tal o resultado de dividir polo número de persoas que compoñen a unidade familiar o cociente resultante de dividir por doce a suma dos ingresos totais da unidade familiar. Para estes efectos, enténdese por unidade familiar a formada polos pais e fillos menores de dezaoito anos ou fillos maiores de dezaoito anos que convivan na unidade familiar ou cunha minusvalía superior ó 33 por cento No caso de familias monoparentais, e para efectos do cálculo da renda per cápita ó que se refire o parágrafo anterior, incrementarase en 0'8 o número real de membros que compoñen a unidade familiar. En tódolos casos achegarase un certificado de convivencia. Teñen a consideración de ingresos a suma da parte xeral maila parte especial da base impoñible, previas á aplicación do mínimo persoal e familiar do Imposto sobre a Renda das Persoas Físicas; para as persoas non obrigadas a declarar, as bases impoñibles a, que se fai referencia obteranse como resultado de lles aplicar ós datos existentes na Administración os criterios da lexislación do imposto sobre a Renda das Persoas Físicas. A presente Ordenanza entrará en vigor a partires da súa publicación no Boletín Oficial da Provincia, sempre que teña transcorrido o prazo previsto no artigo 65.2 da Lei 7/1985, do 2 de abril. O prezo pola atención educativa en xornada completa fíxase en 164,01 €. Segundo o nivel de renda da unidade familiar, sobre este prezo aplicaranse as reducións que se especifican no número 3 deste anexo. A) Segundo as circunstancias da unidade familiar, sobre o prezo que resulte de aplica-lo diposto nos puntos anteriores, aplicaranse os seguintes descontos non acumulables entre sí: Entenderase por familia numerosa aquela que reúna as condicións que determina a Lei 40/2003, do 18 de novembro, de prot ección ás familias numerosas. Para a aplicación dos descontos teranse en conta as circunstancias concurrentes no momento da presentación da solicitude de praza na escola infantil 0-3, que deberán ser previamente xustificadas documentalmente de non coincidir coas circunstancias na data da devindicación da declaración do IRPF. B) Cando por circunstancias sobrevidas (solicitude fóra do prazo, traslado de residencia, etc) o neno/a ingrese no centro con posterioridade ao día 15 do mes, a cota que corresponda pagar polo dito mes terá un desconto do 50%). Os prezos públicos establecidos neste decreto serán de aplicación na escola infantil municipal de A Guarda desde o día 1 de setembro de 2015. A presente Ordenanza foi aprobada polo Pleno do Concello da Guarda, en sesión extraordinaria celebrada o día 11 de maio de 2014, sendo a derradeira modificación a aprobada polo Pleno en sesión ordinaria de data 27 de marzo de 2015. A Guarda, a 1 de xuño de 2015.—O Alcalde, José Manuel Domínguez Freitas.